ທ່ານ Pollard ອະດີດນັກສືບ ອິສຣາແອລ ຈະຖືກປ່ອຍ ໃນ ເດືອນພະຈິກ ນີ້
ທ່ານ Jonathan Pollard ນັກ​ສືບອິສຣາ​ແອ​ລ ທີ່ຖືກຕິດຄຸກມາ 30 ປີ ຈະຖືກປ່ອຍ​ໂຕ ​ໃນ​ເດືອນພະຈິກ ຈະມາເຖິງນີ້.
ບັນດາທະນາຍຄວາມ ຂອງທ່ານ Jonathan Pollard ນັກສືບ ອິສຣາແອລທີ່ຖືກໂທດຢູ່ ກ່າວໃນວັນອັງຄານວານນີ້ວ່າ ພວກ ເຈົ້າໜ້າທີ່ສະຫະລັດ ໄດ້ຕັດສິນໃຈ ທີ່ຈະປ່ອຍໂຕທ່ານ ໃນເດືອນ ພະຈິກຈະມາເຖິງນີ້ ຫລັງຈາກ 30ປີທີ່ໄດ້ຖືກຄຸກລັດຖະບານກາງ ຄະນະກຳມາທິການໃຫ້ອະໄພໂທດສາມຄົນ ຂອງກະຊວງຍຸຕິທຳ ໄດ້ໃຫ້ການ ອະນຸມັດປ່ອຍໂຕທ່ານ Pollard ຫລັງຈາກພວກເຈົ້າ ໜ້າທີ່ລັດຖະບານກາງບໍ່ໄດ້ສະແດງການຄັດຄ້ານໃດໆ ແລະກ່າວ ວ່າ ເຂົາເຈົ້າເຊື່ອວ່າ ທ່ານຈະບໍ່ທຳຄວາມຜິດຕື່ມອີກ ໃນການຖະແຫຼງຜ່ານທາງທະນາຍຄວາມຂອງທ່ານ ຈາກຄຸກຢູ່ທີ່ ລັດ North Carolina ນັ້ນ ທ່ານ Pollard ກ່າວວ່າ ທ່ານ “ຫວັງວ່າ ຈະໄດ້ພົບກັບ” ພັນ ລະຍາຂອງທ່ານ ນາງ Esther ນອກນັ້ນ ທ່ານຍັງກ່າວຂອບໃຈ “ຫລາຍພັນຄົນ ທີ່ປາດຖະໜາດີຢູ່ໃນສະຫະ ລັດ ອິສຣາ ແອລ ແລະຢູ່ທົ່ວໂລກ ຕໍ່ຜູ້ທີ່ໃຫ້ການສະໜັບສະໜູນຂັ້ນຮາກຫຍ້າ ໂດຍການໄປຮ່ວມໂຮມ ຊຸມນຸມປະທ້ວງ ສົ່ງໜັງສື ໂທລະສັບຫາບັນດາສະມາຊິກສະພາຫຼືເຈົ້າໜ້າທີ່ທີ່ໄດ້ຮັບເລືອກ ທັງຫຼາຍແລະພວກທີ່ສູດມົນພາວະນາວິ້ງວອນໃຫ້ທ່ານຖືກປ່ອຍ ” ນາຍົກລັດຖະມົນຕີອິສຣາແອລ ທ່ານ Benjamin Netanyahu ໄດ້ສະແດງ ຄວາມຍິນດີຕໍ່ ການຈະປ່ອຍໂຕທ່ານ Pollard ໂດຍກ່າວວ່າ ທ່ານໄດ້ນຳເອົາເລື້ອງນີ້ ຂື້ນມາໂອ້ລົມກັບ ບັນດາເຈົ້າໜ້າທີ່ສະຫະລັດ ຫລາຍໆຄັ້ງແລ້ວ ທ່ານ Pollard ທີ່ເກີດຢູ່ລັດ Texas ແມ່ນເປັນນັກວິເຄາະພົນລະເຮືອນໃຫ້ແກ່ ກອງທັບ ເຮືອສະຫະລັດ ບັນດາເຈົ້າໜ້າທີ່ໄດ້ຈັບ ທ່ານ Pollard ໃນເດືອນພະຈິກ ປີ 1985 ເວລາທ່ານ ພະຍາຍາມ ຈະເຂົ້າໄປລີ້ໄພ ຢູ່ໃນສະຖານທູດອິສຣາແອລທີ່ນະຄອນຫລວງວໍຊິງຕັນ ທ່ານໄດ້ຖືກຕັດສິນໂທດໃຫ້ຕິດຄຸກຕະຫລອດຊີວິດສອງປີຫລັງຈາກນັ້ນ ໃນຖານນຳເອົາ ຫີບເອກກະສານລັບຂອງກອງທັບ ໄປໃຫ້ອິສຣາແອລ ຮວມທັງລາຍລະອຽດກ່ຽວກັບຂໍ້ ມູນຂ່າວກອງຂອງສະຫະລັດ ອາວຸດ ແລະລະບົບເຄຶ່ອງລົບກວນ ເຣດ້າ ໃນພາກຕາເວັນ ອອກກາງ